एंटरटेनमेंट डेस्क। डायरेक्टर एस. एस. राजामौली की फिल्म 'बाहुबली' के सेकंड पार्ट 'बाहुबली : द कन्क्लूजन' का ट्रेलर 15 मार्च को रिलीज हो सकता है। वैसे यह फिल्म 28 अप्रैल को रिलीज होगी। फिल्म के फर्स्ट पार्ट को रिलीज हुए डेढ़ साल से भी ज्यादा का वक्त हो चुका है। 10 जुलाई, 2015 को आई इस फिल्म ने देश-विदेश में कई रिकॉर्ड्स तोड़े थे।
120 करोड़ के बजट में बनी इस फिल्म ने ओवरऑल करीब 600 करोड़ से ज्यादा का बिजनेस किया था। साउथ इंडस्ट्री की अब तक की सबसे ज्यादा कमाई करने वाली फिल्म बनी बाहुबली की सफलता का राज डायरेक्शन, एक्टिंग और कहानी के साथ-साथ इसके विजुअल इफेक्ट्स (VFX) भी हैं।
इन्होंने तैयार किए VFX...
नेशनल अवॉर्ड विनर वी. श्रीनिवास मोहन 'बाहुबाली' के विजुअल इफेक्ट्स सुपरवाइजर बने। लगभग 4500 VFX की मदद से फिल्म को वर्ल्ड क्लास लुक मिला। शिवा (प्रभास) का पहाड़ पर चढ़ना, हवा में उड़ते हुए धनुष चलाना, लताओं के जरिए हवा में झूलना, ये सब VFX की मदद से ही संभव हो सका। हम आपको दिखा रहे हैं 'बाहुबली' के कुछ फोटोज, जिनमें आप देख सकते हैं कि कैसे एक आम सीन VFX की मदद से स्पेशल बन गया।
कैसे काम करती है VFX (विजुअल इफेक्ट्स) तकनीक...
फिल्ममेकिंग के दौरान विजुअल इफेक्ट्स (VFX) से किसी सीन को पूरी तरह अलग कर दिया जाता है। यानी लाइव शूट के दौरान किसी छोटी चीज को बढ़ा बना देना या फिर कल्पना करके कुछ ऐसा दिखा देना, जिस पर यकीन हो जाए। इसे Computer Generated Imagery (CGI) भी कहते हैं। इसके लिए Eyeon Fusion, Autodesk Maya, Stop Motion Pro, Adobe After Effects जैसे बहुत से सॉफ्टवेयर्स पर काम किया जाता है। VFX की मदद से ही फिल्मों में कटे हुए सर, लंबे होते हाथ दिखाए जाते हैं।
इन फिल्मों में भी हुआ VFX का इस्तेमाल...
श्री देवी स्टारर फिल्म 'पुली' में बेहतरीन ग्राफिक्स का यूज हुआ था, जिसे क्रिटिक्स ने भी खूब सराहा। महल से लेकर फाइटिंग सीन्स तक सभी VFX के जरिए क्रिएट किए गए हैं। सलमान खान स्टारर 'एक था टाइगर' में भी उनके एब्स को VFX की मदद से उभारा गया था। आमिर खान स्टारर फिल्म 'पीके' (2014) दर्शकों ने हाथों-हाथ ली थी। इस फिल्म में VFX का यूज किया गया था। शाहरुख खान की 'चेन्नई एक्सप्रेस' हो या 'रा-वन', सलमान खान स्टारर 'किक' हो या हो 'रेडी', बॉलीवुड की ज्यादातर फिल्मों को VFX के जरिए अट्रैक्टिव बनाया जाता है।
आगे की स्लाइड्स पर, कैसे फिल्म का एक आम सीन VFX की मदद से बन गया स्पेशल...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva